Zdravotné poisťovne

V roku 2001 hospodárilo v systéme zdravotného poistenia päť zdravotných poisťovní s peňažnými prostriedkami v celkovej výške 52 318,4 mil. Sk, z ktorých bolo čerpaných 49 642,1 mil. Sk. Hospodárenie skončilo zostatkom peňažných prostriedkov vo výške 2 676,3 mil. Sk. Podrobnejšiu štruktúru príjmov a výdavkov charakterizuje nasledovný prehľad:
                                                                                                                                      mil. Sk
1. Príjmy celkom  									  52 318,4
v tom: 1.1. Zostatok peňažných prostriedkov z minulého roka                                    1 901,9
           1.2. Príjmy bežného roka  (bez NFV)                                                              50 016,5
           1.3. Prijatá návratná finančná výpomoc (VŠZP)                                                  400,0

2. Výdavky celkom                                                                                                     49 642,1
v tom: 2.1. Výdavky bez splátok NFV                                                                        49 407,1
           2.2.  Splátky NFV                                                                                                  235,0

3. Zostatok peňažných prostriedkov ( 1-2 )                                                           + 2 676,3

Dosiahnutý zostatok prostriedkov v roku 2001 bol pozitívne ovplyvnený zostatkom prostriedkov z minulého roku vo výške 1 901,9 mil. Sk.  Bez tohto prevodu prostriedkov by hospodárenie zdravotných poisťovní skončilo so zostatkom 774,4 mil. Sk. V metodike MMF, t. j. bez cudzích príjmov a výdavkov dosiahli zdravotné poisťovne prebytok 609,4 mil. Sk. Podrobnejšie to charakterizuje nasledujúci prehľad:
											v mil. Sk

Položky

Rozpočet
2001 MF

Skutočnosť
2001

% plnenia

1.	Príjmy bežného roka celkom | 49 066,6 | 50 416,5 | 102,8
A.  Príjmy bež. roka (bez NFV) | 48 666,6 | 50 016,5 | 102,8

1.1.	Výber poistného od ek. akt. poist.
1.2.	Poistné platené štátom
1.3.	Poistné platené NÚP
1.4.	Výsledok prerozdelenia poistného
1.5.	Príjmy z privatizácie (peňažné)
1.6.	Ostatné príjmy

32 646,6
       13 039,7
476,3
13 516,0
  1 800,0
704,0

34 628,7
13 194,3
400,6
13 641,5
174,9
1  571,4

106,1
101,2
84,1
100,9
9,7
223,2

1.7. Príjem z poskytnutej NFV | 400,0 | 400,0 | 100,0
2.	Výdavky celkom | 50 866,6 | 49 642,1 | 97,6
B.  Výdavky bez splátok NFV | 49 847,8 | 49 407,1 | 99,1

2.1.	základného fondu, z toho:
-	splátka návr. fin. výpomoci
2.2.	rezervného fondu
2.3.	účelového fondu
2.4.	správneho fondu
2.5.	ostatné výdavky

47 994,8
1 018,8
254,0
1 017,3
1600,1
0,4

46 722,1
235,0
182,9
847,2
1 631,5
258,4

97,3
23,1
72,0
83,3
102,0
   x

3. Schodok/prebytok b. r. (1-2) | -1 800,0 | 774,4 | x
4. Schodok/prebytok MMF  ( A-B ) | -1 181,2 | 609,4 | x
	Príjmy zdravotných poisťovní v bežnom roku, vrátane poskytnutej návratnej finančnej výpomoci dosiahli sumu 50 416,5 mil. Sk.
 
Prevažná časť príjmov pozostáva z výberu poistného od ekonomicky aktívnych poistencov, ktorý dosiahol sumu 34 628,7 mil. Sk. V sume poistného je zahrnutých 75 mil. Sk, ktoré boli Fondom národného majetku vyčlenené z prostriedkov z privatizácie pre Železnice SR na zníženie ich záväzku na poistnom voči Spoločnej zdravotnej poisťovni.

Ďalšie príjmy plynuli z poistného plateného štátom za zákonom stanovenú skupinu osôb vo výške  13 194,3 mil. Sk, pričom v tejto sume je zahrnuté i zúčtovanie poistného so ŠR za rok 2000, kedy bol vyčíslený nedoplatok štátu vo výške 154 ,6 mil. Sk.

Poistné platené Národným úradom práce za evidovaných nezamestnaných, ktorí poberajú podporu v nezamestnanosti dosiahla výšku  400,6 mil. Sk.
 
Na osobitnom účte prerozdeľovania poistného, ktorého správcom je Všeobecná zdravotná poisťovňa, sa kumulujú prostriedky podliehajúce prerozdeleniu  poistného,  t.j.  poistné  platené  štátom, Národným úradom práce a prostriedky z výberu poistného od ekonomicky aktívnych poistencov, ktoré jednotlivé poisťovne odvádzajú vo výške ich odvodu určeného výsledkom príslušného mesačného prerozdelenia poistného. V roku 2001 bola celkovo prerozdelená suma 13 641,5 mil. Sk.
 
V rozpočte príjmov zdravotných poisťovní sa predpokladali prostriedky z privatizácie vo výške 1 800 mil. Sk. V príjmoch zdravotných poisťovní sa tieto finančné prostriedky premietli vo výške 174,9 mil. Sk.

Všeobecná zdravotná poisťovňa obdržala od MZ SR z prostriedkov z privatizácie pre zrušenú Družstevnú zdravotnú poisťovňu Perspektíva sumu 250 mil. Sk, ktoré vo výkazníctve vedie v rámci ostatných príjmov ako príjmy nepatriace poisťovni, nakoľko nebola schválená účtovná závierka, ktorá podmieňuje akt prevzatia záväzkov, pohľadávok a majetku zrušenej poisťovne. 

Vzájomné (nepeňažné) vysporiadanie záväzkov a pohľadávok medzi zdravotnými poisťovňami, Sociálnou poisťovňou, NÚP a  zdravotníckymi zariadeniami sa prejavilo v ostatných príjmoch sumou  945,7 mil. Sk.
 
V zmysle uznesenia vlády SR č. 624/2001 bola zo štátneho rozpočtu poskytnutá návratná finančná výpomoc Všeobecnej zdravotnej poisťovni v celkovej výške 400,0 mil. Sk.

Príjmy v metodike MMF, t.j. príjmy bežného roka bez cudzích príjmov (návratnej finančnej výpomoci, vrátane prostriedkov z privatizácie) dosiahli výšku 50 016,5 mil. Sk, čo je plnenie na 102,8 %.

Výdavky zdravotných poisťovní sa čerpali vo výške 49 642,1 mil. Sk. Členia sa na výdavky základného, rezervného, účelového a správneho fondu.
 
Výdavky základného fondu dosiahli sumu 46 722,1 mil. Sk a pozostávajú v prevažnej miere z výdavkov na základnú zdravotnú starostlivosť. 

Prostriedky rezervného fondu v objeme 182,9 mil. Sk  sa takmer v celej výške použili na krytie výdavkov základného fondu.
V roku 2001 čerpali zdravotné poisťovne účelový fond vo výške 842,2 mil. Sk, pričom sumu 297,2 mil. Sk presunuli do základného fondu na úhradu výkonov základnej zdravotnej starostlivosti a liekov. Zostatok sa použil na financovanie náročných zdravotných výkonov.

	Výdavky  správneho  fondu v roku 2001 dosiahli sumu 1 631,5 mil. Sk, z čoho prevažnú časť tvoria v sume 1 413,5 mil. Sk neinvestičné výdavky. Objem investícií predstavuje výšku 218,0 mil. Sk.

V roku 2001 uhradila Spoločná zdravotná poisťovňa splátku návratnej finančnej výpomoci voči ŠR v hodnote 235 mil. Sk, pričom ďalšie splátky vo výške 1 173,8 mil. Sk, pripadajúce v zmysle uzatvorených zmlúv na rok 2001, boli odpustené uznesením vlády SR č. 1149/2001.

Výdavky v  metodike MMF, t.j. bez splátok návratných finančných výpomocí predstavujú v roku 2001 výšku 49 407,1 mil. Sk, čo je plnenie rozpočtu na 99,1 %.

V oblasti zdravotného poisťovníctva treba okrem príjmov a výdavkov spomenúť i narastajúci objem pohľadávok a záväzkov.

Celkové pohľadávky dosiahli hodnotu  26 025,9 mil. Sk, z toho na poistnom 11 026,4 mil. Sk a na penále 8 364,9 mil. Sk.
 
Záväzky predstavujú sumu 17 983,8 mil. Sk.  Sú to najmä záväzky za poskytnutú zdravotnú starostlivosť a lieky. Výrazne vzrástli i  záväzky poisťovní voči osobitnému účtu povinného zdravotného poistenia. Podľa správcu osobitného účtu predstavujú záväzky poisťovní na poistnom sumu 1 834,8 mil. Sk, z čoho záväzok Spoločnej zdravotnej poisťovne predstavuje 1 771,8 mil. Sk. Záväzky z poplatku z omeškania sú vo výške 1 336,9 mil. Sk.

Sociálna poisťovňa

	Sociálna poisťovňa ako verejnoprávna inštitúcia vykonáva nemocenské poistenie a dôchodkové zabezpečenie v súlade so zákonom NR SR č. 274/1994 Z. z. v znení neskorších predpisov.
 
	V rozpočte na rok 2001, ktorý predpokladal zostatok peňažných prostriedkov vo výške 2 900,0 mil. Sk, nebol zapracovaný prínos z titulu zvýšenia sadzby pre odvod poistného na dôchodkové zabezpečenie (t.j. z 27,5 % na 28 %)  a  z titulu opätovného zavedenia povinnosti platiť poistné pracujúcimi dôchodcami, ako i dopad z titulu predpokladaného zvýšenia dôchodkov v roku 2001.

	V roku 2001 mala Sociálna poisťovňa k dispozícii celkové príjmy vo výške 88 892,4 mil. Sk, z ktorých bolo čerpaných 84 620,1 mil. Sk. Hospodárenie skončilo zostatkom peňažných prostriedkov vo výške 4 272,2 mil. Sk. 
Podrobnejšiu štruktúru uvádza nasledujúci prehľad:
                                                                                                                                       mil. Sk
1. Príjmy celkom                                                                                                        88 892,4 
v tom: 1.1. Zostatok peňažných prostriedkov z minulého roka                                    4 151,9
           1.2. Príjmy bežného roka                                                                                 84 740,6
           1.3. Prijaté úvery                                                                                                        0

2. Výdavky celkom                                                                                                    84 620,1

3. Zostatok peňažných prostriedkov ( 1-2 )                                                          +  4 272,3

	Uvedený zostatok Sociálnej poisťovni vo výške +4 272,3 mil. Sk pozitívne ovplyvnil zostatok peňažných prostriedkov z minulého roka vo výške 4 151,9 mil. Sk. Bez zohľadnenia týchto prostriedkov by Sociálna poisťovňa dosiahla prebytok vo výške 120,4 mil. Sk.
 
	Nasledujúci prehľad uvádza príjmové a výdavkové položky poisťovne v roku 2001, pričom uvádzaný zostatok peňažných prostriedkov z minulého roka nie je zahrnutý do príjmov daného roka :

Položky

Rozpočet
(mil. Sk)

Skutočnosť
k 31.12.2001
(mil. Sk)

% plnenia

1.    Príjmy bežného roka | 84 273,7 | 84 740,5 | 100,6

1.1	Poistné na NP a DZ celkom
-  poistné od ekon. aktívnych poistencov
-  poistné platené štátom
-  poistné platené NÚP    
1.2  Ostatné príjmy (úroky...)

84 073,7
78 088,9
4 762,1
1 222,7
200,0

84 377,8
78 721,2
4 718,2
938,4
362,7

100,4
100,8
99,1
76,8
181,4

2.    Výdavky celkom | 84 667,8 | 84 620,1 | 99,9

2.1	  Zákl. fond nemocenského poistenia
2.2	  Zákl. fond dôchodkového zabezpečenia
2.3	  Rezervný fond
2.4	  Správny fond

10 157,5
72 087,9
0
2 422,4

8 879,1
73 378,6
0
2 362,4

87,4
101,8
0
97,5

3. Schodok/prebytok ( 1-2 ) | - 394,1 | 120,4 | x
Príjmy v bežnom roku 2001 vo výške 84 740,5 mil. Sk, boli tvorené hlavne príjmami z výberu poistného v objeme 84 377,8 mil. Sk, čo predstavuje ich 99,6 %-ný podiel. Ostatné príjmy, predovšetkým úroky predstavovali 362,7 mil. Sk. 

	Príjmy z výberu poistného (84 377,8 mil. Sk) boli tvorené najmä príjmami od ekonomicky aktívnych poistencov v objeme 78 721,2 mil. Sk, čo predstavuje 93,3 %-ný podiel. Z toho príjmy z dlžných súm a so sankcií dosiahli v roku 2001 výšku 5 117,4 mil. Sk (vrátane príjmov z oddlženia Železníc SR a štátnych zdravotníckych zariadení v sume 2 660,5 mil. Sk) a  boli v porovnaní s rokom 2000 nižšie o cca 3,9 mld. Sk. Ďalší zdroj príjmov z výberu poistného bolo poistné plateného štátom  za  určené  skupiny osôb v sume  4 718,2 mil. Sk  a  poistné platené  Národným úradom práce za uchádzačov o zamestnanie poberajúcich podporu  v nezamestnanosti v sume 938,4 mil. Sk.

	V roku 2001 dosiahli celkové výdavky Sociálnej poisťovne realizované prostredníctvom fondov výšku 84 620,1 mil. Sk (vrátane valorizácie dôchodkov). 

	V čerpaní výdavkov základného fondu nemocenského poistenia (8 879,1 mil. Sk) naďalej pokračoval klesajúci trend, založený od roku 1999 predovšetkým na dávke nemocenské  a v  porovnaní s rozpočtom bolo  čerpanie tohto fondu v roku 2001 nižšie o cca 1,3 mld Sk. Výdavky základného fondu dôchodkového zabezpečenia v sume 73 378,6 mil. Sk boli čerpané na 101,8 % z predpokladanej ročnej výšky. V týchto výdavkoch je premietnuté aj zvýšenie dôchodkov od 1. októbra 2001 o 7 %, s dopadom vo výške cca 1,3 mld. Sk, ktoré neboli v rozpočte premietnuté. Finančné prostriedky zo správneho fondu  boli čerpané v sume 2 362,4 mil. Sk, v tom neinvestičné náklady dosiahli 1 842,3 mil. Sk a 520,1 mil. Sk investičné výdavky. 

	V roku 2001 nevznikla potreba garancie platobnej schopnosti Sociálnej poisťovne zo štátneho rozpočtu. Deficit základného fondu dôchodkového zabezpečenia poisťovňa, rovnako ako v predchádzajúcom období vykryla z vnútorných zdrojov, a to presunom zdrojom zo základného fondu nemocenského poistenia  a  z rezervného fondu v celkovej výške 3 938,0 mil.  Sk.    Od   roku 1999 do  roku  2001  na  krytie  deficitu  tohto fondu   použila  celkom cca 10,3 mld.  Sk. 

Národný úrad práce

Národná rada Slovenskej republiky uznesením č. 1219  zo dňa  15. decembra 2000  schválila rozpočet Národného úradu práce na rok 2001, v ktorom celkové zdroje  predstavovali 12 648,1 mil. Sk,  vrátane zostatku z minulých rokov ( 1 599,3  mil. Sk)  a celkové výdavky vo výške  11 177,0 mil. Sk. Predpokladalo sa, že hospodárenie Národného úradu práce v roku 2001 skončí s bilančným rozdielom vo výške  1 471,1 mil. Sk. 

V roku 2001  Národný úrad práce disponoval celkovými zdrojmi vo výške  15  166,5 mil. Sk, čo predstavuje 119,5 % plnenie rozpočtovaného objemu . V tejto sume je započítaný prevod  prostriedkov z predchádzajúceho obdobia vo výške 3 065,5 mil. Sk. Celkové výdavky
dosiahli výšku  8 637,6 mil. Sk, čo zodpovedá 77,2 % rozpočtovanej úrovne. Rok 2001 ukončil Národný úrad práce celkovým prebytkom v objeme 6 528,9 mil. Sk. Výšku zdrojov a výdavkov charakterizuje nasledovný prehľad:
																					       mil.Sk
1. Príjmy  celkom							                              15 166,5
v tom: 1.1. Zostatok peňažných prostriedkov z minulého roka                                       3 065,5
1.2. Príjmy bežného roka                                                                    	       12 101,0           1.3. Prijaté úvery                                                                                                           0

2. Výdavky celkom                                                                                                         8 637,6
v tom : 2.1. Výdavky spolu                                                                                              8 637,1
            2.2. Splátky istín    								              0

3. Zostatok peňažných prostriedkov  (1-2)                                                                  6 528,9

Hospodárenie Národného úradu práce v roku 2001 podrobnejšie charakterizuje nasledovná 
tabuľka:

											mil. Sk

Ukazovateľ

Rozpočet NÚP

Skutočnosť
2001

% plnenia rozpočtu

1.Príjmy bežného roka | 11 048,8 | 12 101,0 | 109,5
v tom: | | |
Zdroje zo ŠR | 1 950,0 | 1 872,1 | 96,0
Výber príspevkov celkom | 8 563,7 | 9 393,5 | 109,7
z toho: dlžné sumy | - | 749,2 |
Ostatné príjmy | 535,1 | 835,4 | 156,1
2. Výdavky celkom | 11 177,0 | 8 637,6 | 77,2
v tom: | | |
základný fond | 8 944,4 | 7 024,1 | 78,5
správny fond | 1 532,6 | 1 524,1 | 99,4
rezervný fond | 0 | 0 |
garančný fond | 700,0 | 89,4 | 12,8
3. Schodok/Prebytok (1-2) | -128,2 | 3 463,4 |
Príjmy bežného roka dosiahli úroveň  12 101,0 mil. Sk . V tejto sume sú zahrnuté finančné prostriedky zo štátneho rozpočtu v celkovej výške  1 872,1 mil. Sk, z nich :
- 427,6 mil. Sk predstavuje účelová dotácia zo štátneho rozpočtu do garančného fondu , ktorej  výška v súlade s § 77a ods.2 písm. b) zodpovedá  skutočnému výberu príspevkov  do garančného fondu v roku 2001,
- 1390,4 mil. Sk sú finančné prostriedky vynaložené na realizáciu programu verejnoprospešných prác pre dlhodobo nezamestnaných,
- 54,1 mil. Sk sú prostriedky  použité na financovanie programov zamestnanosti pre rizikové skupiny evidovaných nezamestnaných (Program podpory zamestnávania mladých ľudí , Program individualizovaných služieb zamestnanosti).

Na tvorbe vlastných zdrojov Národného úradu práce sa najviac podieľali výber príspevkov na poistenie v nezamestnanosti a do garančného fondu (vrátane úhrady dlžných súm),  ktorý dosiahol  9 393,5 mil. Sk , čo predstavuje  109,7 % plnenie rozpočtovaného objemu.

Uznesením vlády č.502 zo dňa 6.júna 2001, ktorým sa riešila úhrada záväzkov zdravotníckych zariadení aj voči Národnému úradu práce boli schválené finančné prostriedky v objeme 58,0 mil.  Sk. Finančné prostriedky v sume 58,0 mil. Sk obdržal Národný úrad práce v júli 2001.

Vláda SR sa uznesením č.525 zo dňa 13. júna 2001 a č.790 zo dňa 30. augusta 2001 zabezpečila realizáciu oddlženia Železníc Slovenskej republiky voči Národnému úradu práce. Železnice Slovenskej republiky v rámci centrálneho oddlženia poukázali Národnému úradu práce finančné prostriedky v dvoch splátkach  (dňa 3.8. 2001 - 61 mil. Sk, dňa 28.12.2001 - 216,0 mil. Sk) v celkovej sume 277,0 mil. Sk. Finančné prostriedky sú zahrnuté v rámci dlžných súm z výberu poistného.  

Prekročenie ostatných príjmov o cca 300,0 mil. Sk oproti schválenému rozpočtu bolo dosiahnuté najmä v dôsledku vyšších úrokov z vkladov v bankách a zvýšeným odvodom za nedodržanie povinného podielu občanov so zmenenou pracovnou schopnosťou. 

Celkové výdavky dosiahli výšku 8 637,6 mil. Sk, čo predstavuje 77,2 %  úroveň  objemu predpokladaného  v schválenom  rozpočte Národného úradu práce. Ich podstatnú časť tvorili výdavky základného fondu v objeme  7 024,1  mil. Sk, ktoré  zahŕňajú výdavky na aktívnu i pasívnu politiku trhu práce. Výdavky správneho fondu  vo výške  1 524,1 mil. Sk predstavujú 99,4 % plnenie schváleného rozpočtu. Na základe pozitívneho vývoja hospodárenia Národného úradu práce  sa finančné prostriedky rezervného fondu v roku 2001 nečerpali. Výdavky garančného  fondu v objeme  89,4 mil. Sk predstavujú iba 12,8 % plnenie ich rozpočtovaného objemu.

Štátne fondy

              Dvanásť štátnych  fondov hospodárilo v roku 2001 s peňažnými prostriedkami v celkovej výške 39,6 mld. Sk, z ktorých bolo pre pokrytie potrieb vyčerpaných 31,2 mld. Sk. Hospodárenie skončilo zostatkom peňažných prostriedkov vo výške 8,5 mld. Sk. 

           Podrobnejšiu tvorbu a použitie zdrojov charakterizuje nasledovný prehľad:
                                                                                                                                    mil. Sk
1. Zdroje spolu                                                                                                           39 641 
v tom: 1.1. Zostatok peňažných prostriedkov z minulého roka                                    7 981
           1.2. Príjmy spolu                                                                                              28 172
           1.3. Prijaté úvery                                                                                                3 488

2. Potreby spolu                                                                                                         31 191
v tom: 2.1. Výdavky spolu                                                                                          29 715
           2.2. Splátky istín                                                                                                 1 476

3. Zostatok peňažných prostriedkov ( 1-2 )                                                            + 8 450

           Z celkového zostatku 8,5 mld. Sk bolo 6,4 mld. Sk vytvorených v dvoch štátnych fondoch – v Štátnom fonde likvidácie jadrovoenergetických zariadení 6,1 mld. Sk a v Štátnom fonde rozvoja bývania 0,3 mld. Sk, ktoré neboli k 31.12. 2001 zrušené. Pretransformovaný Štátny fond trhovej regulácie na intervenčnú agentúru vytvoril zostatok peňažných prostriedkov vo výške 0,5 mld. Sk. Zvyšná časť zostatku vo výške 1,6 mld. Sk bola vytvorená v deviatich štátnych fondoch, ktoré od 1.1. 2002 boli prevzaté príslušnými ministerstvami. Použitie týchto prostriedkov je naďalej účelové na dofinancovanie príslušných programov v priebehu roka 2002.

           Dosiahnutý zostatok prostriedkov v roku 2001 bol pozitívne ovplyvnený predovšetkým zostatkom prostriedkov z minulých rokov vo výške 8 mld. Sk a čistým úverom 2 mld. Sk. Negatívny vplyv malo hospodárenie bez týchto prostriedkov, ktoré skončilo so schodkom –1,5 mld. Sk. Podrobnejšie to charakterizuje nasledujúci prehľad:

Položky

Rozpočet
(mil. Sk)

Skutočnosť
k 31.12.2001
(mil. Sk)

% plnenia

3.	Príjmy spolu | 21 667 | 28 172 | 130,0

3.1.	Bežné
-	daňové ( cestná daň )
-	nedaňové
3.2.	Kapitálové
3.3.	Granty
3.4.	Splátky poskytnutých pôžičiek a predaj akcií

10 718
  1 550
  9 168
         0
  8 970
  1 979

10 173
  1 277
  8 896
         0
16 027
  1 972

94,9
82,4
97,0
x
178,7
99,6

4.	Výdavky spolu | 29 264 | 29 715 | 101,5

4.1.	Bežné
4.2.	Kapitálové
4.3.	Poskytnuté pôžičky a nákup akcií  ^1)

12 346
11 167
5 751

11 247
11 457
7 011

91,1
102,6
121,9

3. Schodok/prebytok ( 1-2 ) | -7 597 | -1 543 | 20,3
_1) _vrátane _nevyčerpaných _prostriedkov _poskytnutých _ŠFRB _obciam

           Príjmy štátnych fondov v roku 2001 boli tvorené najmä prijatými grantami z ostatných zložiek verejnej správy vo výške 16,0 mld. Sk. Zo štátneho rozpočtu sa do štátnych fondov poskytlo 15,1 mld. Sk bežných grantov. Išlo o vyššiu sumu prostriedkov, ako bola pôvodne rozpočtovaná ( 8, 7 mld. Sk ). Nárast upraveného rozpočtu  o 6,4 mld. Sk podstatne ovplyvnilo zvýšenie grantov poskytnutých Štátnemu fondu cestného hospodárstva na financovanie výstavby diaľnic. Investičné potreby Štátneho fondu cestného hospodárstva sa mohli zabezpečiť vďaka dosiahnutým vyšším príjmom v štátnom rozpočte a nie emisiou štátnych dlhopisov na tento účel tak, ako to umožňoval zákon o štátnom rozpočte na rok 2001.

           Ďalšie  granty do štátnych fondov plynuli z Fondu národného majetku vo výške 0,8 mld. Sk a zo Slovenského pozemkového fondu vo výške 0,1 mld. Sk. Fond národného majetku poskytol prostriedky Štátnemu podpornému fondu pôdohospodárstva a potravinárstva a Štátnemu fondu zdravia. Slovenský pozemkový fond odviedol do Štátneho podporného fondu pôdohospodárstva a potravinárstva prostriedky z privatizácie podľa zákona č. 40/1994 Z. z. a prostriedky z výnosov z prenájmu pozemkov  podľa zákona č. 240/1998 
Z. z..

           Druhú najväčšiu príjmovú skupinu štátnych fondov v roku 2001 predstavovali nedaňové príjmy vo výške 8,9 mld. Sk. Boli tvorené administratívnymi a inými poplatkami a platbami, úrokmi z domácich úverov, pôžičiek a vkladov a príjmami z prijatých odvodov do rozpočtu štátnych fondov, ako napr. odvodov za odňatie poľnohospodárskej pôdy z poľnohospodárskeho pôdneho fondu. 

           Daňové príjmy štátnych fondov vo výške 1,3 mld. Sk predstavovali 60%-ný podiel na výbere cestnej dane. 40 % výnosu tejto dane je príjmom obcí.

           Výdavky štátnych fondov v roku 2001 boli tvorené hlavne kapitálovými výdavkami v celkovej sume 11,5 mld. Sk. Podstatnú časť z nich , 11,4 mld. Sk, predstavovali kapitálové transfery. Štátne fondy poskytli v roku 2001 kapitálové transfery štátnemu rozpočtu vo výške 9,3 mld. Sk a obciam vo výške 1,5 mld. Sk. Ostatné kapitálové transfery ( 0,6 mld. Sk ) boli poskytnuté štátnym právnickým osobám.

           Bežné výdavky štátnych fondov na mzdy, poistné príspevky platené za zamestnancov štátnych fondov do fondov sociálneho zabezpečenia a na nákupy tovarov a služieb prestavovali 3,7 mld. Sk. Tuzemské a zahraničné úroky sa v roku 2001 splácali v celkovej sume 2,4 mld. Sk. V rámci dotácií a bežných transferov poskytli štátne fondy bežné prostriedky štátnemu rozpočtu vo výške 2,5 mld. Sk. Dotácie a príspevky nefinančným inštitúciám a podnikateľom boli poskytnuté vo výške 1,8 mld. Sk a bežné transfery jednotlivcom a neziskovým organizáciám vo výške 0,8 mld. Sk.

           Z celkovej sumy poskytnutých pôžičiek v roku 2001 vo výške 7,0 mld. Sk smerovalo jednotlivcom a neziskovým právnickým osobám 3,1 mld. Sk. Prostriedky poskytnuté nefinančným subjektom prestavovali 2,1 mld. Sk a úvery do obcí 1,8 mld. Sk. Pôžičky boli obciam poskytnuté zo Štátneho fondu rozvoja bývania na programy výstavby bytov a výdavky s tým súvisiace a zo Štátneho fondu životného prostredia na ekologické stavby. 

Fond národného majetku.

           Celkové zdroje, s ktorými Fond národného majetku v roku 2001 hospodáril, dosiahli výšku 51,9 mld. Sk. V súlade so schváleným návrhom na použitie majetku FNM a s príslušnými rozhodnutiami vlády bolo z týchto zdrojov vyčerpaných 49,7 mld. Sk. Hospodárenie skončilo zostatkom peňažných prostriedkov vo výške 2,2 mld. Sk. Podrobnejšie tvorbu a použitie zdrojov charakterizuje nasledovný prehľad:

                                                                                                                                    mil. Sk
1. Zdroje spolu                                                                                                           51 955 
v tom: 1.1. Zostatok peňažných prostriedkov z minulého roka                                    2 550
           1.2. Príjmy spolu                                                                                               37 811
           1.3. Prijaté úvery                                                                                               11 594

2. Potreby spolu                                                                                                         49 755
v tom: 2.1. Výdavky spolu                                                                                          32 592
           2.2. Splátky istín                                                                                               17 163

3. Zostatok peňažných prostriedkov ( 1-2 )                                                            + 2 200

           Bez zohľadnenia negatívneho vplyvu čistého úveru FNM vo výške –5,6 mld. Sk a pozitívneho vplyvu zostatku peňažných prostriedkov z minulého roka 2,6 mld. Sk by hospodárenie FNM v roku 2001 skončilo s prebytkom vo výške 5,2 mld. Sk. Čistý úver FNM ( -5,6 mld. Sk ) je výsledkom finančných transakcií súvisiacich s prijatými úvermi a splátkami istín z úverov a emitovaných dlhopisov. 

V roku 2001 prijal Fond národného majetku úver v celkovej výške 11,6 mld. Sk. Z toho 10,8 mld. Sk tvoril úver prijatý zo zahraničia a 0,8 mld. Sk domáci úver prijatý zo Všeobecnej úverovej banky, ktorý bol ešte v roku 2001 v celej výške splatený. Použitie prijatých úverových prostriedkov je bližšie rozvedené pri výdavkoch Fondu národného majetku. V rámci splácania istín z dlhopisov splácal FNM 15,4 mld. Sk istín z privatizačných dlhopisov emitovaných v roku 1996 a zákonne splatných ku koncu roka 2001 a 1,0 mld. Sk z dlhopisov emitovaných voči  Konsolidačnej banke.

           Prehľad príjmového a výdavkového hospodárenia Fondu národného majetku v roku 2001, ktoré skončilo s prebytkom 5,2 mld. Sk uvádza nasledujúca tabuľka:

Položky

Skutočnosť 
k 31.12.2001 ( mil. Sk )

1. Príjmy spolu | 37 811

1.1.	Bežné
-	daňové
-	nedaňové
1.2.	Kapitálové
1.3.	Granty
1.4.	Splátky poskytnutých pôžičiek a predaj akcií

1 849
                                         0
                                  1 849
                                         0
                                         0
                                35 962

2. Výdavky spolu | 32 592

2.1. Bežné
2.2. Kapitálové
2.3. Poskytnuté pôžičky a nákup akcií

11 662
17 719
3 211

3. Schodok/prebytok ( 1-2 ) | 5 219

           Príjmy Fondu národného majetku v roku 2001 vo výške 37,8 mld. Sk boli pozitívne ovplyvnené najmä príjmami z pokračujúceho procesu privatizácie v hodnote 36,0 mld. Sk. Tieto sa týkali hlavne predaja majetkových účastí strategickým investorom v troch komerčných bankách a predaja častí zdravotníckych zariadení. 

           Nedaňové príjmy FNM predstavovali v roku 2001 najmä príjmy z dividend z podnikania obchodných spoločností, v ktorých má Fond národného majetku účasť a úroky z vkladov peňažných prostriedkov FNM na termínovaných účtoch v peňažných ústavoch.

           Ostatné nedaňové príjmy FNM, ako sú príjmy za sankcie za oneskorené úhrady, poplatky za súťaže a úroky zo splátok, tvoria malé percento z celkových príjmov.

           Účely použitia prostriedkov Fondu národného majetku sú zákonne vymedzené. V roku 2001 sa likvidita FNM pri realizovaní záväzných výdavkov zabezpečila najmä prijatým zahraničným úverom so splatnosťou v roku 2002 vo výške 10,8 mld. Sk. Fond národného majetku bol podľa zákona povinný splatiť istinu a výnosy z privatizačných dlhopisov FNM emitovaných v roku 1996 do konca roka 2001. Výdavky súvisiace s týmto záväzkom, vrátane splatnej dane z výnosov z dlhopisov a poplatkov za služby spojené s emisiou , predstavovali 22, 6 mld. Sk. 

           Ďalšie  výdavky Fondu národného majetku v roku 2001 smerovali na splatenie štátnych záruk za bankové úvery ( 8,2 mld. Sk ), na doplnenie zdrojov v systéme financovania zdravotníctva ( 5,0 mld. Sk ), na podporu rozvojových programov Slovenskej republiky a na úhradu ostatných záväzkov FNM vyplývajúcich z rozhodnutí vlády. 

           V rámci zákonného záväzku, podľa ktorého 50% výnosov z privatizácie poľnohospodárskych podnikov patrí Štátnemu podpornému fondu pôdohospodárstva a potravinárstva, odviedol Fond národného majetku do tohto Fondu 0,6 mld. Sk. Do Štátneho fondu zdravia boli takisto podľa zákona prevedené prostriedky z privatizácie zdravotníckych zariadení, ktoré v roku 2001 predstavovali sumu 0,2 mld. Sk.

           Položka poskytnuté pôžičky a nákup akcií ( 3,2 mld. Sk ) predstavovala v roku 2001 spätné odkúpenie akcií do portfólia FNM v rámci repoobchodov vo výške 2,8 mld. Sk a výdavky na posilnenie zdrojov bánk a navyšovanie základného imania obchodných spoločností, v ktorých je Fond akcionárom v celkovej výške 0,4 mld. Sk.

           Z roku 2001 zostali nezaplatené záväzky v celkovej výške 7,4 mld. Sk, ktorých rozhodujúcu časť tvoria záväzky voči tuzemským finančným inštitúciám vo výške 5 mld. Sk v zmysle uzavretých Dohôd, ktorých predmetom je novácia záväzku súvisiaceho s výplatou dlhopisov FNM.

Slovenský pozemkový fond

           Slovenský pozemkový fond hospodári s prostriedkami, ktoré súvisia so správou a s prevodom majetku štátu na privatizačný subjekt, podľa zákona č. 92/1991 Zb. v znení doplnkov. V roku 2001 mal k dispozícii celkové zdroje vo výške 1,2 mld. Sk. Na zabezpečenie jednotlivých výdavkových potrieb bolo z týchto zdrojov vyčerpaných 0,4 mld. Sk. Hospodárenie Slovenského pozemkového fondu tak v roku 2001 skončilo so zostatkom +0,8 mld. Sk. 
           Tvorbu a použitie zdrojov SPF uvádza podrobnejšie nasledujúci prehľad:

                                                                                                                                    mil. Sk
1. Zdroje spolu                                                                                                            1 168 
v tom: 1.1. Zostatok peňažných prostriedkov z minulého roka                                      694
           1.2. Príjmy spolu                                                                                                  474
           1.3. Prijaté úvery                                                                                                      0

2. Potreby spolu                                                                                                             355
v tom: 2.1. Výdavky spolu                                                                                              355
           2.2. Splátky istín                                                                                                      0      

3. Zostatok peňažných prostriedkov ( 1-2 )                                                            +  813

           Uvedený zostatok Slovenského pozemkového fondu vo výške +0,8 mld. Sk pozitívne ovplyvnil zostatok peňažných prostriedkov z minulého roka vo výške 0,7 mld. Sk. Bez zohľadnenia týchto prostriedkov by Slovenský pozemkový fond dosiahol prebytok vo výške 0,1 mld. Sk. 
           Nasledujúci prehľad uvádza príjmové a výdavkové položky Fondu v roku 2001, pričom uvádzaný zostatok peňažných prostriedkov z minulého roka nie je zahrnutý do príjmov daného roka:

Položky

Rozpočet
(mil. Sk)

Skutočnosť
k 31.12.2001
(mil. Sk)

% plnenia

5.	Príjmy spolu | 385 | 474 | 123,1

5.1.	Bežné
-	daňové 
-	nedaňové
5.2.	Kapitálové
5.3.	Granty
5.4.	Splátky poskytnutých pôžičiek a predaj akcií

259
0
259
30
0
96

280
0
280
39
0
155

108,1
x
108,1
130,0
x
161,5

6.	Výdavky spolu | 385 | 355 | 92,2

6.1.	Bežné
6.2.	Kapitálové
6.3.	Poskytnuté pôžičky a nákup akcií

318
67
0

338
17
0

106,3
25,4
x

3. Schodok/prebytok ( 1-2 ) | 0 | 119 | x

           Celkové príjmy Slovenského pozemkového fondu vo výške 0,5 mld. Sk boli tvorené najmä nedaňovými príjmami ( 0,3 mld. Sk ). Najvýznamnejšiu položku z nich predstavovali príjmy z prenájmu poľnohospodárskej pôdy a lesných pozemkov v celkovej výške 0,2 mld. Sk.
 
           Ostatné nedaňové príjmy SPF súviseli s prenájmom výkonu poľovníckych práv a s prenájmom budov.

           Významnou príjmovou položkou Slovenského pozemkového fondu boli príjmy z privatizácie vo výške 0,2 mld. Sk. V roku 2001 tvorili príjmy z privatizácie štátnych majetkov 0,1 mld. Sk. 

           Zostávajúci objem príjmových prostriedkov ( 39 mil. Sk ) sa získal predajom pozemkov a bytov v správe Slovenského pozemkového fondu.

           Z celkových bežných výdavkov vo výške 0,3 mld. Sk. sa vydalo na nákup tovarov a služieb 0,2 mld. Sk. Podľa zákona č. 40/1994 Z.z. odvádza SPF do Štátneho podporného fondu pôdohospodárstva a potravinárstva výnosy z privatizácie. V roku 2001 to bolo 51 mil. Sk.
 
           Najväčší podiel na celkových kapitálových výdavkoch Slovenského pozemkového fondu v roku 2001 ( 17 mil. Sk ) mali výdavky na nákup investičného majetku vo výške 12 mil. Sk. Ostatné kapitálové výdavky tvorili výdavky na výkup pozemkov realizované podľa zákona č. 180/1995 Z. z..